**Felelős Társaságirányítási Jelentés**

**AutoWallis Nyrt.**

**2022.**

**Bevezetés**

Az **AutoWallis Nyrt.** (továbbiakban: Társaság) Magyarországon a Fővárosi Bíróság, mint Cégbíróság által bejegyzett nyilvánosan működő részvénytársaság. A Társaság részvényeinek és kötvényeinek fő piaca a Budapesti Értéktőzsde (BÉT); ennek megfelelően a Társaság a Magyarországon kialakított vállalatirányítási alapelveket és a kapcsolódó kötelező jogszabályi előírásokat tartja szem előtt.

A Társaság a Felelős Társaságirányítási folyamatait beleértve a jelen Felelős Társaságirányítási Jelentést is a Ptk. 3:289. §-a alapján, valamint a Budapesti Értéktőzsde Felelős Társaságirányítási Ajánlásai alapján dolgozta ki.

* 1. **- Az Igazgatóság/igazgatótanács működésének rövid ismertetése, az Igazgatóság/igazgatótanács és a menedzsment közti felelősség és feladatmegosztás bemutatása.**

A Társaság ügyvezető szerve az Igazgatóság, testületként jár el, hatáskörét az Igazgatósági üléseken gyakorolja. Az Igazgatóság vagy az általa meghatalmazott Igazgatósági Tagok képviselik a Társaságot harmadik személyekkel szemben a bíróságok és más hatóságok előtt. Az Igazgatóság feladatköre az Igazgatóság elnöke és az Igazgatósági tagok között oszlik meg.

A Társaság irányításán túlmenően az Igazgatóság kiemelt szerepet tölt be a Társaság által irányított cégcsoporthoz („Csoport”) tartozó társaságok vonatkozásában. Az Igazgatóság összehangolja és irányítja a Csoport gazdálkodását, iránymutatást ad, illetve meghatározza a Csoport üzleti és fejlesztési koncepcióját.

Az Igazgatóság jogosult minden olyan döntést a saját hatáskörébe vonni, amely nem tartozik a közgyűlés hatáskörébe, dönt továbbá minden olyan kérdésben, amelyet a Ptk., más jogszabályok vagy a Társaság alapszabálya az Igazgatóság hatáskörébe utal. A közgyűlés vagy az Igazgatóság által kijelölt Igazgatósági tag(ok) hatáskörébe utalhatja eseti feladatok ellátását.

Az Alapszabály vagy az Igazgatóság ügyrendje által kifejezetten nem az Igazgatóság kizárólagos hatáskörébe sorolt, de egyébként Igazgatósági hatáskörbe tartozó kérdéssel kapcsolatosan a Vezérigazgató jogosult és köteles eljárni, kivéve, ha az Igazgatóság határozatában ettől kifejezetten eltérően rendelkezett.

Az AutoWallis Igazgatóságának ügyrendje elérhető: <https://www.autowallis.hu/hu/befektetoknek/szabalyzatok>

* 1. **- Az Igazgatóság/igazgatótanács, a felügyelő bizottság és a menedzsment tagjainak bemutatása (a testületi tagok esetében kitérve az egyes tagok függetlenségi státuszának megadására), a bizottságok felépítésének ismertetése.**

A Társaságnál jelenleg 6 fős Igazgatóság működik. Elnöke: Müllner Zsolt, tagjai: Ormosy Gábor (vezérigazgató, nem független, a Társaság munkavállalója), Székely Gábor (befektetési és ESG igazgató/befektetői kapcsolattartó, nem független, a Társaság munkavállalója), Andrew John Prest (Nagykereskedelmi üzletágvezető, nem független, a Társaság munkavállalója), Antal Péter (Kiskereskedelmi és Szolgáltatási üzletágvezető, nem független, a Társaság munkavállalója) és Dévai Gábor (Wallis Autókölcsönző Kft. ügyvezető igazgató)

A Társaságnál jelenleg 5 fős Felügyelőbizottság és Audit bizottság működik, melyeknek elnöke: ifj. Chikán Attila, tagjai: Birkás Petra, Buday Bence, Ecseri György és Vitán Gábor. Karvalits Ferenc 2022. július 1-ig volt a Felügyelőbizottság és Audit bizottság tagja.

* 1. **- Az Igazgatóság/igazgatótanács, felügyelő bizottság és bizottságok adott időszakban megtartott ülései számának ismertetése, a részvételi arány megadásával.**

2022. évben a Társaság Igazgatósága 20 alkalommal ülésezett 16 alkalommal 100 %-os, 2 alkalommal 83%-os, 2 alkalommal 67%-os részvételi arány mellett.

A Felügyelőbizottság 2022-ben 5 alkalommal tartott ülést 3 alkalommal 100 %-os, 2 alkalommal 80%-os részvételi arány mellett. Az Audit bizottság 6 alkalommal ülésezett 2022-ben, 4 alkalommal 100 %-os, 2 alkalommal 80%-os részvételi arány mellett.

**1.4 - Az Igazgatóság/igazgatótanács, felügyelő bizottság, menedzsment munkájának, valamint az egyes tagok értékelésekor figyelembe vett szempontok bemutatása. Utalás arra, hogy az adott időszakban elvégzett értékelés eredményezett-e valamilyen változást.**

A Társaság Igazgatósága, Felügyelőbizottsága és Audit bizottsága ellátta a jogszabályok, az ügyrendjük és a Társaság Alapszabálya által előírt feladatokat. A Társaság az egyes tagok munkáját egyedileg nem értékeli.

**1.5- Beszámoló az egyes bizottságok működéséről, kitérve a bizottsági tagok szakmai bemutatására, a megtartott ülések számára és a részvételi arány, valamint az üléseken tárgyalt fontosabb témák és a bizottság általános működésének ismertetésére. Az audit bizottság működésének bemutatásánál ki kell térni arra, ha az Igazgatóság/igazgatótanács a bizottság javaslatával ellentétesen döntött valamilyen kérdésben (kitérve az Igazgatóság/igazgatótanács indokaira). Célszerű utalni a társaság honlapjára, ahol nyilvánosságra kell hozni a bizottságokra delegált feladatokat, a tagok kinevezésének idejét. (Ha a társaság honlapján ezek az információk nem találhatóak meg, akkor szerepeltetni kell őket a Felelős Társaságirányítási Jelentésben.)**

2022-ben a Társaság audit bizottsága 6 ülést tartott, 4 alkalommal 100 %-os, 2 alkalommal 80%-os részvételi arány mellett. Az ülések kiemelt témái voltak:

- 2021. évi éves IFRS pénzügyi kimutatások áttekintése és véleményezése

- 2022. évi első negyedéves vezetőségi jelentés véleményezése

- 2022. I. féléves IFRS pénzügyi kimutatások áttekintése és véleményezése

- könyvvizsgálói szerződés véleményezése

- 2022. évi harmadik negyedéves vezetőségi jelentés véleményezése

Rendkívüli ülés összehívására nem volt szükség, az audit bizottság soron kívüli vizsgálatra okot adó eseményt nem tapasztalt. Az Igazgatóság javaslatával ellentétes döntést nem hozott.

Az Audit Bizottság tagjainak szakmai bemutatása a Társaság honlapján olvasható: <https://www.autowallis.hu/hu/rolunk/vezeto-testuletek>.

A honlapon elérhető továbbá az Audit Bizottság működését bemutató ügyrend: <https://www.autowallis.hu/hu/befektetoknek/szabalyzatok>. Az Audit Bizottság az ügyrendjét saját maga határozza meg.

A Társaság Felügyelőbizottsága 2022-ben 5 ülést tartott, 3 alkalommal 100 %-os, 2 alkalommal 80%-os részvételi arány mellett. Az ülések kiemelt témái voltak:

- 2021. évi éves IFRS pénzügyi kimutatások áttekintése és véleményezése, új könyvvizsgáló cég választása, szerződés, díjazás véleményezése

- 2022. évi első negyedéves vezetőségi jelentés véleményezése

- rendkívüli közgyűlés előterjesztéseinek véleményezése

- 2022. I. féléves IFRS pénzügyi kimutatások áttekintése és véleményezése

- 2022. évi harmadik negyedéves vezetőségi jelentés véleményezése

A felügyelőbizottság tagjainak szakmai bemutatása a Társaság honlapján olvasható<https://www.autowallis.hu/hu/rolunk/vezeto-testuletek>.

A honlapon elérhető továbbá a felügyelőbizottság működését bemutató ügyrend: <https://www.autowallis.hu/hu/befektetoknek/szabalyzatok>. A felügyelőbizottság az ügyrendjét saját maga határozza meg, melyet a közgyűlés hagy jóvá.

**1.6- A belső kontrollok rendszerének bemutatása, az adott időszaki tevékenység értékelése. Beszámoló a kockázatkezelési eljárások hatékonyságáról és eredményességéről. (Információ arról, hogy a részvényesek hol tekinthetik meg az Igazgatóság/igazgatótanács belső kontrollok működéséről szóló jelentését.)**

A belső kontroll fő célja, hogy a szervezet megfelelő minőséggel teljesítse meghatározott feladatát:

* gazdálkodási tevékenységeit szabályszerűen, gazdaságosan, hatékonyan és eredményesen hajtsa végre;
* megfeleljen a vonatkozó törvényeknek és szabályozásoknak;

A belső ellenőrzési teendőket megbízott belső ellenőr látja el, akinek feladatai:

* a Társaság belső szabályzatainak megfelelő működésének vizsgálata
* éves jelentés készítése a felügyelőbizottság számára
* intézkedési tervek végrehajtásának nyomon követése
* informatikai működés ellenőrzése
* belső ellenőrzési szabályzat szükség szerinti aktualizálása

A belső ellenőr tevékenységét a Felügyelőbizottság ellenőrzi. A folyamatban lévő ügyekről, szerződésekről, eseményekről rendszeres tájékoztatást kap, a Társaság dokumentumaiba folyamatos betekintéssel rendelkezik.

Az AutoWallis Csoport vezetése 2020-ban indította el BI fejlesztési projektjét, ami stratégiájának is egyik fontos pillére, hiszen az adatelemzés és a növekvő vállalatméret kontrollálása csak fejlett megoldásokkal lehetséges. Az AutoWallis egy csoportszintű adattárházzal és üzleti intelligenciarendszerrel rendelkezik, amivel egységesen tudja az összes tagvállalatának pénzügyi, sales, aftersales és egyéb adatait elemezni és összehasonlítani. Ennek köszönhetően a csoport menedzsmentje képes volt a korábbi excel-alapú havi pénzügyi beszámoltatási rendszert automatizálni és tartalmában jelentősen bővíteni. A főkönyvi és analitikus rendszerekből automatikus adatkapcsolat alapján naponta frissülő, egységes definíciójú és alapadatszintű közös pénzügyi és operatív kontrolling struktúra került kidolgozásra. A rendszer előnyei, hogy az automatizáció miatt jelentősen csökkenti a munkatársak operatív terhelése, hiszen az ismétlődő, standard riportok előállításával nem kell foglalkozniuk. A rendszer óriási adatmennyiségeket képes kezelni, ezért könnyedén lehet komplex elemzéseket végezni. További előny, hogy a rendszer egy “önkiszolgáló BI”, azaz a munkatársak -jogosultságuknak megfelelően- saját riportokat is képesek előállítani, így a teljes kontrollingrészleg tehermentesíthető. Az ehhez szükséges belső oktatások folyamatosak a csoporton belül.

**1.7 - Információ arról, hogy a könyvvizsgáló végzett-e olyan tevékenységet, mely nem az auditálással kapcsolatos.**

A 2022. évi éves IFRS jelentések könyvvizsgálatát a PricewaterhouseCoopers Könyvvizsgáló Kft. végezte (felelős könyvvizsgáló: Biczó Péter, kamarai regisztrációs száma: 004957).

A könyvvizsgálók nem végeztek olyan tevékenységet, mely nem az auditálással kapcsolatos.

A Kibocsátó 2022. első félévére vonatkozó összevont (konszolidált) beszámolóját független könyvvizsgáló nem vizsgálta (auditálta), azonban a féléves összevont (konszolidált) beszámolón a PricewaterhouseCoopers Könyvvizsgáló Korlátolt Felelősségű Társaság, mint a Kibocsátó könyvvizsgálója ISRE (International Standard on Review Engagements) 2410 számú standard szerinti átvilágítást végzett.

**1.8 - A társaság közzétételi politikájának, bennfentes személyek kereskedésével kapcsolatos politikájának áttekintő ismertetése.**

A Társaság közzétételi politikájában, a jogszabályokban, a BÉT Szabályzatokban és a Társaság Alapszabályában előírt nyilvánosságra hozatali szabályokat alkalmazza.

A Társaság közzétételeit megjelenteti: az Alapszabályban foglaltak szerint a BÉT hivatalos oldalán (www.bet.hu), az MNB közzétételi honlapján a (https://kozzetetelek.mnb.hu/), valamint a Társaság honlapján (www.autowallis.hu).

A Társaság nyilvántartást vezet a Társasággal jogviszony alapján tevékenységet végző és bennfentes információhoz hozzáférő személyekről.A Társaság bennfentes személyeire a Bennfentes személyekről szóló szabályzata, MAD / MAR - Európai Rendelet, valamit a Tpt. iránymutatásai érvényesek.

**1.9 - A részvényesi jogok gyakorlása módjának áttekintő ismertetése.**

A Társaság közgyűlésén való részvételre és szavazásra az a részvényes jogosult, akinek a neve – a részvénykönyv lezárás napján – a Társaság által kezdeményezett tulajdonosi megfeleltetés alapján összeállított részvénykönyvben szerepel. Egy részvény egy szavazatra jogosít. A részvényes jogait személyesen vagy meghatalmazott útján gyakorolhatja. A szavazás lebonyolításának módját az Igazgatóság határozza meg oly módon, hogy a szavazati jog a részvények száma és névértéke alapján megállapítható legyen.

**1.10 - A közgyűlés lebonyolításával összefüggő szabályok rövid ismertetése.**

A közgyűlés a Társaság legfőbb szerve.

A közgyűlést szükség szerint, de évente legalább egyszer össze kell hívni. Közgyűlés a Társaság székhelyétől eltérő helyre is összehívható. A Társaság éves beszámolóját elfogadó rendes éves közgyűlést úgy kell összehívni, hogy az IFRS jelentéseket a törvényi határidőben elfogadhassa.

Rendkívüli közgyűlést hívhat össze az Igazgatóság, ha azt a Társaság működése szempontjából szükségesnek tartja. A felügyelőbizottság, a könyvvizsgáló, valamint a Cégbíróság a társasági törvényben meghatározott esetekben, valamint a Társaság alaptőkéjének legalább 5 százalékát képviselő részvényesek az ok és a cél írásbeli

megjelölésével, részvényesi mivoltuk igazolása mellett rendkívüli közgyűlés összehívását kérhetik.

A közgyűlés határozatképes, ha azon a szavazásra jogosító részvények több mint felét képviselő részvényes személyesen, vagy meghatalmazott képviselője útján (ideértve a részvényesi meghatalmazottat is) jelen van.

Amennyiben a közgyűlés nem határozatképes, úgy az azonos napirenddel tartandó megismételt közgyűlést az eredeti közgyűlés napjától számított 21. napon belüli időpontra kell összehívni.

A közgyűlésről jelenléti ívet kell készíteni és jegyzőkönyvet kell vezetni a társasági törvény rendelkezéseivel összhangban. A szavazatszámláló bizottság tagjait és a jegyzőkönyv hitelesítőket a részvényesek maguk, vagy az Igazgatóság, vagy a felügyelőbizottság tagjai közül egyszerű szótöbbséggel választják, azzal, hogy a közgyűlési jegyzőkönyv hitelesítője csak részvényes, illetve annak meghatalmazottja lehet.

**1.11 - Annak bemutatása, hogy a kibocsátó miként felel meg a hosszú távú részvényesi szerepvállalás ösztönzéséről és egyes törvények jogharmonizációs célú módosításáról szóló 2019. évi LXVII. törvény IV fejezetében foglaltaknak.**

A 2022.07.01-én megtartott rendkívüli közgyűlésen elfogadásra került a Társaság Javadalmazási Politikája. 2022 évre vonatkozóan javadalmazási jelentés készült, mely a 2023.04.28-i Éves Rendes Közgyűlés számára is előterjesztésre kerül. Kapcsolt féllel kötött ügylet esetén a Társaság megvizsgálja, hogy az ügylet értéke alapján keletkezik-e közzétételi kötelezettsége.

**2. szakasz – Ajánlások**

**1.1.1 - A társaságnál befektetői kapcsolattartással foglalkozó szervezeti egység működik, vagy erre kijelölt személy látja el ezen feladatokat.**

igen nem

**1.1.2 - A társaság alapszabálya a társaság honlapján megtekinthető.**

igen nem

**1.1.4 - Amennyiben a társaság alapszabálya lehetővé teszi a részvényesek számára a távollétükben történő joggyakorlást, a társaság közzétette honlapján annak módjait és feltételeit, ideértve a szükséges dokumentumokat is.**

igen nem

**1.2.1 - A társaság összefoglaló dokumentumban a honlapján közzétette a közgyűlések lebonyolítására és a részvényes szavazati jogának gyakorlására vonatkozó szabályokat.**

igen nem

**1.2.2 - A társaság pontos dátum feltüntetésével közzétette, hogy mely napra vonatkozóan állapítják meg az adott társasági eseményen való részvételre jogosultak körét (fordulónap), továbbá azt a dátumot, amely napon utoljára kereskednek az adott társasági eseményre való jogosultságot biztosító részvényekkel.**

igen nem

**1.2.3 - A társaság közgyűléseit úgy tartotta meg, hogy azzal lehetővé tette a részvényesek minél nagyobb számban való megjelenését.**

igen nem

**1.2.6 - A társaság nem korlátozta, hogy a részvényes bármely közgyűlésre értékpapírszámlánként külön képviselőt jelölhessen ki.**

igen nem

**1.2.7 - A napirendi pontokhoz készített előterjesztések esetén az Igazgatóság határozati javaslatán túlmenően a felügyelőbizottság véleménye is megismerhető volt a részvényesek számára.**

igen nem

**1.3.3 - A társaság nem korlátozta a közgyűlésen résztvevő részvényesek felvilágosítás iránti, észrevétel tételi és indítványozási jogát, és ahhoz semmilyen előfeltételt nem**

**támasztott, kivéve a közgyűlés szabályszerű és rendeltetésszerű lebonyolítása érdekében hozott intézkedéseket.**

igen nem

**1.3.4 - A társaság a közgyűlésen felmerült kérdésekre történő válaszadással biztosította a jogszabályi, valamint a tőzsdei előírásokban megfogalmazott tájékoztatási és nyilvánosságra hozatali elvek betartását.**

igen nem

**1.3.5 - A társaság honlapján a közgyűlést követő három munkanapon belül közzétette azokra a kérdésekre vonatkozó válaszait, amelyeket a közgyűlésen a társaság testületeinek jelenlévő képviselői, vagy könyvvizsgálója nem tudtak kielégítően**

**megválaszolni, vagy közzétette tájékoztatását a válaszadástól való tartózkodás indokairól.**

igen nem

Magyarázat:

Nem volt ilyen eset, de megfelelő kezelése biztosítva van.

**1.3.7 - A közgyűlés elnöke szünetet rendelt el, vagy javaslatot tett a közgyűlés felfüggesztésére, ha a közgyűlés napirendjére felvett kérdésekhez olyan indítvány, javaslat érkezett, amelyet a részvényesek nem tudtak a közgyűlést megelőzően megismerni.**

igen nem

Magyarázat:

Nem volt ilyen eset, de megfelelő kezelése biztosítva van.

**1.3.8.1 - A közgyűlés elnöke nem alkalmazott összevont szavazási eljárást a vezető tisztségviselők és felügyelőbizottsági tagok megválasztásával és visszahívásával kapcsolatos döntésnél.**

igen nem

**1.3.8.2 - A részvényesi támogatással jelölt vezető tisztségviselők és felügyelőbizottsági tagok esetén a társaság tájékoztatást adott a támogató részvényes(ek) személyét illetően.**

igen nem

Magyarázat:

Nem volt ilyen eset, de megfelelő kezelése biztosítva van.

**1.3.9 - Az alapszabály módosítással kapcsolatos napirendi pontok megtárgyalását megelőzően a közgyűlés külön határozattal döntött arról, hogy az alapszabály módosítás egyes pontjairól külön-külön, vagy összevont, illetve bizonyos szempontok szerint összevont határozatokkal kíván-e dönteni.**

igen nem

**1.3.10 - A társaság a határozatokat, valamint a határozati javaslatok ismertetését, illetve a határozati javaslatokkal kapcsolatos lényeges kérdéseket és válaszokat is tartalmazó közgyűlési jegyzőkönyvet a közgyűlést követő 30 napon belül közzétette.**

igen nem

**1.6.1.1 - A társaság nyilvánosságra hozatali irányelveiben kitér az elektronikus, internetes közzététel eljárásaira.**

igen nem

**1.6.1.2 - A társaság honlapját a nyilvánosságra hozatali szempontokat és a befektetők tájékoztatását szem előtt tartva alakítja ki.**

igen nem

**1.6.2.1 - A társaság rendelkezik a nyilvánosságra hozatalra vonatkozó belső szabályozással, amely kiterjed az Ajánlások 1.6.2 pontjában felsorolt információk kezelésére.**

igen nem

**1.6.2.2 - A társaság belső szabályozása kitér a nyilvánosságra hozatal szempontjából jelentős események minősítésére.**

igen nem

**1.6.2.3 - Az Igazgatóság / igazgatótanács felmérte a nyilvánosságra hozatali folyamatok hatékonyságát.**

igen nem

**1.6.2.4 - A társaság a nyilvánosságra hozatali folyamatok vizsgálatának eredményét közzétette.**

igen nem

**1.6.3 - A társaság közzétette éves társasági eseménynaptárát.**

igen nem

**1.6.4 - A társaság nyilvánosságra hozta a stratégiáját, üzleti etikáját és az egyéb érdekeltekkel kapcsolatos irányelveit.**

igen nem

**1.6.5 - A társaság az éves jelentésben vagy a honlapján nyilvánosságra hozta az Igazgatóság/igazgatótanács, a felügyelőbizottság és a menedzsment tagjainak szakmai pályafutásáról szóló információkat.**

igen nem

**1.6.6 - A társaság nyilvánosságra hozta a megfelelő információkat az Igazgatóság/igazgatótanács, a felügyelőbizottság és a menedzsment munkájáról, ezek értékeléséről és a tárgyévi változásokról.**

igen nem

**1.6.8 - A társaság közzétette a kockázatkezelési irányelveit és a belső kontrollok rendszerére, továbbá a főbb kockázatokra és azok kezelési elveire vonatkozó tájékoztatását.**

igen nem

**1.6.9.1 - A társaság nyilvánosságra hozta a bennfentes személyeknek a társaság részvényei értékpapír kereskedelmével kapcsolatos irányelveit.**

igen nem

**1.6.9.2 - A társaság az Igazgatóság / igazgatótanács, felügyelőbizottság, és a menedzsment tagjainak a társaság értékpapírjaiban fennálló részesedését, illetve a részvény-alapú ösztönzési rendszerben fennálló érdekeltségét az éves jelentésben vagy egyéb módon közzétette.**

igen nem

**1.6.10 - A társaság közzétette Igazgatóság/igazgatótanács, a felügyelőbizottság és a menedzsment tagjainak bármely harmadik féllel való kapcsolatát, amely a működését befolyásolhatja.**

igen nem

**2.1.1 - A társaság alapszabálya egyértelmű rendelkezéseket tartalmaz a közgyűlés és az Igazgatóság/igazgatótanács feladatairól és hatásköréről.**

igen nem

**2.2.1 - Az Igazgatóság/igazgatótanács rendelkezik ügyrenddel, amely meghatározza az ülések előkészítésével, lebonyolításával és az elfogadott határozatokkal kapcsolatos teendőket, valamint az Igazgatóság/igazgatótanács működését érintő egyéb kérdéseket.**

igen nem

**2.2.2 - Az Igazgatóság / igazgatótanács tagjainak jelölésére vonatkozó eljárást, a díjazás kialakításának elveit a társaság nyilvánosságra hozza.**

igen nem

**2.3.1 - A felügyelőbizottság ügyrendjében és munkatervében részletezi a bizottság működését, hatáskörét és feladatait, valamint azokat az ügyintézési szabályokat és folyamatokat is, amelyek szerint a felügyelőbizottság eljár.**

igen nem

**2.4.1.1 - Az Igazgatóság / igazgatótanács, illetve a felügyelőbizottság előre meghatározott rendszeres gyakorisággal ülést tartott.**

igen nem

**2.4.1.2 - Az Igazgatóság / igazgatótanács, illetve a felügyelőbizottság ügyrendje rendelkezik az előre nem tervezhető ülések lebonyolításáról, az elektronikus hírközlő eszközök útján történő döntéshozatalról.**

igen nem

**2.4.2.1 - A testületi tagok az adott testületi ülést legalább öt munkanappal megelőzően hozzáfértek az adott ülés előterjesztéseihez.**

igen nem

Magyarázat: Rendkívüli esetben a testületek ügyrendjei lehetőséget adnak az ettől való eltérésre.

**2.4.2.2 - A társaság biztosította az ülések szabályszerű lefolyását és az ülésekről jegyzőkönyv készítését, az Igazgatóság / igazgatótanács és a felügyelőbizottság dokumentációjának, határozatainak kezelését.**

igen nem

**2.4.3 - Az ügyrendben szabályozásra kerül a nem testületi tagok testületi ülésen való rendszeres, illetve eseti részvétele.**

igen nem

**2.5.1 - Az Igazgatóság / igazgatótanács illetve a felügyelőbizottság tagjainak jelölése és megválasztása átlátható módon történt, a jelöltekre vonatkozó információk megfelelő időben a közgyűlést megelőzően nyilvánosságra kerültek.**

igen nem

**2.5.2 - A testületek összetétele, létszáma megfelel az Ajánlások 2.5.2 pontjában meghatározott elveknek.**

igen nem

**2.5.3 - A társaság gondoskodott arról, hogy az újonnan választott testületi tagok megismerhessék a társaság felépítését, működését, illetve a testületi tagként ellátandó feladataikat.**

igen nem

**2.6.1 - Az igazgatótanács / felügyelőbizottság rendszeres időközönként (az éves felelős társaságirányítási jelentés elkészítésével kapcsolatban) a függetlenség megerősítését kérte függetlennek tekintett tagjaitól.**

igen nem

**2.6.2 - A társaság tájékoztatást ad azokról az eszközökről, amelyek biztosítják, hogy az Igazgatóság / igazgatótanács objektíven értékeli a menedzsment tevékenységét.**

igen nem

**2.6.3 - A társaság honlapján nyilvánosságra hozta az igazgatótanács / felügyelőbizottság függetlenségével kapcsolatos irányelveit, az alkalmazott függetlenségi kritériumokat.**

igen nem

Magyarázat:

A társaság a Ptk. szerint jár el.

**2.6.4 - A társaság felügyelőbizottságának nincs olyan tagja, aki a jelölését megelőző öt évben a társaság Igazgatóságában, illetve menedzsmentjében tisztséget töltött be, ide nem értve a munkavállalói részvétel biztosításának eseteit.**

igen nem

**2.7.1 - Az Igazgatóság / igazgatótanács tagja tájékoztatta az Igazgatóságot / igazgatótanácsot (felügyelőbizottságot / auditbizottságot), ha a társaság (vagy bármely leányvállalata) valamely ügyletével kapcsolatban neki (illetve vele üzleti kapcsolatban álló személyeknek vagy hozzátartozójának) olyan jelentős személyes érdekeltsége állt fenn, amely miatt nem független.**

igen nem

**2.7.2 - A testületi és menedzsment tagok (és a velük közeli kapcsolatban álló személyek), valamint a társaság (illetve leányvállalata) között létrejött ügyleteket, megbízásokat a társaság általános üzleti gyakorlata szerint, de az általános üzleti gyakorlathoz képest szigorúbb átláthatósági szabályok alapján bonyolították le, és kerültek jóváhagyásra.**

igen nem

**2.7.3 - A testületi tag tájékoztatta a felügyelőbizottságot / audit bizottságot (jelölőbizottságot), ha nem a cégcsoporthoz tartozó társaságnál kapott testületi tagságra, menedzsment tisztségre vonatkozó felkérést.**

igen nem

**2.7.4 - Az Igazgatóság / igazgatótanács kialakította a társaságon belüli információáramlásra, a bennfentes információk kezelésére vonatkozó irányelveit, és felügyeli ezek betartását.**

igen nem

**2.8.1 - A társaság kialakított egy független belső ellenőrzési funkciót, mely az audit bizottságnak / felügyelőbizottságnak tartozik beszámolási kötelezettséggel.**

igen nem

**2.8.2 - A belső ellenőrzés korlátlan hozzáféréssel rendelkezik a vizsgálatokhoz szükséges minden információhoz.**

igen nem

**2.8.3 - A részvényesek tájékoztatást kaptak a belső kontrollok rendszerének működéséről.**

igen nem

**2.8.4 - A társaság rendelkezik megfelelőség biztosítási (compliance) funkcióval.**

igen nem

**2.8.5.1 - Az Igazgatóság / igazgatótanács, vagy az általa működtetett bizottság felelős a társaság teljes kockázatkezelésének felügyeletéért és irányításáért.**

igen nem

**2.8.5.2 - A társaság megfelelő szerve és a közgyűlés tájékoztatást kapott a kockázatkezelési eljárások hatékonyságáról.**

igen nem

**2.8.6 - Az Igazgatóság/igazgatótanács az érintett területek bevonásával kidolgozta az ágazati és társasági sajátosságoknak megfelelő kockázatkezelési alapelveket.**

igen nem

**2.8.7 - Az Igazgatóság / igazgatótanács megfogalmazta a belső kontrollok rendszerével kapcsolatos elveket, amelyek biztosítják a társaság tevékenységét érintő kockázatok kezelését, ellenőrzését, valamint a társaság kitűzött teljesítmény- és nyereségcéljainak elérését.**

igen nem

**2.8.8 - A belső kontroll rendszerek funkciói legalább egyszer beszámoltak az arra jogosult testületnek a belső kontroll mechanizmusok és a társaságirányítási funkciók működéséről.**

igen nem

**2.9.2 - Az Igazgatóság / igazgatótanács a pénzügyi beszámolót megtárgyaló üléseire tanácskozási joggal meghívta a társaság könyvvizsgálóját.**

igen nem

**3. szakasz – Javaslatok**

**1.1.3 - A társaság alapszabálya lehetőséget ad arra, hogy a részvényes szavazati jogát távollétében is gyakorolhassa.**

igen nem

**1.2.4 - A társaság a részvényesek által kezdeményezett közgyűlés helyszínét és időpontját a kezdeményező részvényesek indítványának figyelembevételével határozta meg.**

igen nem

Magyarázat: nem volt részvényes által kezdeményezett közgyűlés

**1.2.5 - A társaság által alkalmazott szavazati eljárás biztosítja a szavazás eredményének egyértelmű, világos és gyors megállapítását, elektronikus szavazás esetén annak hitelességét, megbízhatóságát.**

igen nem

**1.3.1.1 - Az Igazgatóság/ igazgatótanács és a felügyelőbizottság a közgyűlésen képviseltette magát.**

igen nem

**1.3.1.2 - Az Igazgatóság/ igazgatótanács és a felügyelőbizottság esetleges távolmaradásáról a közgyűlés elnöke még a napirendi pontok érdemi tárgyalása előtt megfelelő tájékoztatást adott.**

igen nem

**1.3.2.1 - A társaság alapszabálya nem korlátozza, hogy a társaság közgyűlésein az Igazgatóság/ igazgatótanács elnökének kezdeményezésére bármely személy hozzászólási és véleményezési jogkörrel meghívást kaphasson, ha vélelmezik, hogy e személy jelenléte és véleménye szükséges, illetve elősegíti a részvényesek tájékoztatását, a közgyűlési döntések meghozatalát.**

igen nem

**1.3.2.2 - A társaság alapszabálya nem korlátozza, hogy a társaság közgyűlésein a társaság napirendi pontok kiegészítését kérő részvényeseinek kezdeményezésére bármely személy hozzászólási és véleményezési jogkörrel meghívást kaphasson.**

igen nem

**1.3.6 - A társaság számviteli törvény szerinti éves beszámolója a részvényesek számára rövid, közérthető és szemléletes összefoglalót tartalmaz, amely magában foglalja a társaság éves működésével kapcsolatos lényeges információkat.**

igen nem

**1.4.1 - A társaság az 1.4.1. pontban foglaltak szerint 10 munkanapon belül kifizette azon részvényesei számára az osztalékot, akik ehhez minden szükséges információt, illetve dokumentumot megadtak.**

igen nem

**1.6.11 - A társaság a tájékoztatásait az 1.6.11 pont rendelkezéseinek megfelelően angol nyelven is közzétette.**

igen nem

**1.6.12 - A társaság rendszeresen, de legalább negyedévente tájékoztatta befektetőit működéséről, pénzügyi és vagyoni helyzetéről.**

igen nem

**2.9.1 - A társaság rendelkezik a külső tanácsadó(k), valamint ezek kiszervezett szolgáltatásainak az igénybevétele esetén követendő belső eljárásokról.**

igen nem